Jul 24,2016
నేడు ఎస్‌ఐబీఎం ప్రారంభం
నవతెలంగాణ-వాణిజ్య విభాగం: కేంద్ర ఆర్థిక శాఖ మంత్రి అరుణ్‌ జైట్లీ ఆదివారం తెలంగాణలో వివిధ కార్యక్రమాలో పాల్గొననున్నారు. మహబూబ్‌నగర్‌ జిల్లా మామిడిపల్లి వద్ద 40 ఎకరాలలో ఏర్పాటు చేసిన 'సింబయోసిస్‌ అంతర్జాతీయ విశ్వవిద్యాలయం' (ఎస్‌ఐయూ) క్యాంపస్‌ను ఆయన ఉదయం 10:30 గంటలకు ప్రారంభిస్తారు. ఈ ప్రాంగణంలో 'సింబయోసిస్‌ ఇన్‌స్టిట్యూట్‌ ఆఫ్‌ బిజినెస్‌ మేనేజిమెంట్‌ (ఎస్‌ఐబీఎం)', 'సింబయోసిస్‌ లా స్కూల్‌ (ఎస్‌ఎల్‌ఎస్‌)' లను ఏర్పాటు చేశారు. పుణెలో ఇప్పటికే అతిపెద్ద ప్రాంగణం కలిగిన ఎస్‌ఐయూకు నాసిక్‌, నోయిడా, బెంగళూర్లలో కూడా క్యాంపస్‌లు ఉన్నాయి. అనంతరం సాయంత్రం 4గంటలకు హైదరాబాద్‌లోని రవీంద్రభారతీలో ఏర్పాటు చేసిన జస్టిస్‌ కొండా మాధవరెడ్డి స్మారకోపన్యాస కార్యక్రమంలో 'న్యాయం-ఆర్థిక వ్యవస్థ' అనే అంశంపై జైట్లీ ప్రసంగించనున్నారు. ఈ కార్యక్రమానికి తెలంగాణ ముఖ్యమంతి కె చంద్రశేఖర్‌ రావుతో పాటు ఆర్‌బీఐ మాజీ గవర్నర్‌ వేణుగోపాల రావు తదితర ప్రముఖులు పాల్గొననున్నారు.
మీ స్నేహితులకు రికమెండ్ చెయ్యండి